Mairg dar compánach an cholann
Athairne Mac Eoghain cct.
Mairg dar compánach an cholann,
cumann fallsa ní fuath lé;
guais thall a cionta fam chomhair,
tiocfa am bhus omhain é.
Fuath m'anma Is annsacht mo cholla
connradh meallta mairg do-ní;
mé dá toil congbhaidh an cholann
foghlaidh mar soin oram í.
Gach grádh riamh dá radas di-se
níor dhíol uirre ar fhuath na bpian;
do fhill mo ghrádh 'n-a fhuath oram
lán dom fhuath an cholann chriadh.
Ní díol ceana an cholann mheabhlach
gidh mór an toil thugas dí;
minic nach buan críoch a cumainn
ní fríoth achd fuar umainn í.
Lór dom theagasg gé táim aimhghlic
i n-am an bháis — is beart chruaidh — 
na huilc i dteine ga dtéaghadh,
na cuirp eile d'fhéaghadh uaim.
Re hucht an bháis — is breath cantar — 
an claochlódh truagh thig don ghné;
an corp ar chalbha na huaighe
olc an damhna uaille é.
Do-chím an béal dearg ar ndubhadh
's an déad chailce 'n-a cnáimh ghorm,
mo thoil ní fhuigheam ón uabhar,
ní chuireann soin uamhan orm.
Na súile i n-aimsir an éaga
adhbhar biodhgtha mar bhías siad
— gá beag dúnn ón rígh mar
rabhadh — 
do-chím cúl ar aghadh iad.
A ghrádh féin Is aimhleas mh'anma
ós éigean dúinn dul ós aird
fuair an cholann cuid na deise;
romhall do thuig mei-se a mhairg. Mairg.